La Romareda (Zaragoza)

La Romareda  ye un barrio d'a ciudat de Zaragoza situato en o districto Universidat.

 Toponimia 
Agustín Ubieto Arteta documenta o microtoponimo Arromareta. En os tiempos d'os Seches de Zaragoza i heba una zaica dita Romareda y dos partidas regadas por ella, Romareda Alta y Romareda Baja, correspondendo l'actual barrio con este nombre a lo suelo d'a segunda.

O microtoponimo Romareda presenta un sufixo -eda y un infixo -ar-. O sufixo -eda ye indicador de formación vechetal y en aragonés central se presenta con as variants -eta, -eto, -ito ("Pineta", "Nocito" y "Aineto"). A forma Arromareta documentada por Agustín Ubieto Arteta puede estar una forma latinizada. O infixo -ar- ye una posible variant atona d'o infixo -er- y se retroba acompanyando a microtoponimos basaus en a mata romero en a Valle de Tella: Lo Romaral, Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010, p 205. que corresponde a microtoponimos con a palabra romeral que bi ha en tot Aragon.

 Referencias 

Romareda